     Във връзка с постъпило в РИОСВ-Пловдив уведомление за инвестиционно предложение с вх. № ОВОС- 1426/29.05.2026г., допълнителна информация с вх. № ОВОС-1426-2/10.07.2026Г. и с вх. № ОВОС-1426-4/07.08.2026г. за инвестиционно предложение (ИП): „Доставка и монтаж на оборудване за преработка на сушени сливи, включваща -  автоматизирана линия за дозиране, опакова и роботизирано палетизиране на сушени сини сливи, линия за автоматично сортиране на обезкостилена сушена слива, автоматична машина за премахване на костилки от сушени сливи, машина за почистване на семенниците от свеж пипер, автоматизирана инсталация за контролиране на влажността на обработени сушени сливи, батерии за съхраняване на ел.енергия 245,76 квт, автоматизирана поточна линия за оползотворяване на отпадъчни от производството костилки за производство на енергия за захранване на процеса на преработка, електрически стакер, електрокар четириопорен 2бр, слънчева система за гореща вода, бокспалети решетъчни с крачена – 1000бр. и боксове за свежа суровина дървени – 1000бр., находяща се в съществуващо предприятие за преработка на плодове и зеленчуци чрез сушене, находящо се в УПИ 262002 и УПИ 262003 в с. Старо Железаре, обл. Пловдив, с възложител: „НАТУРА ФИТ“ ЕООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:
І. Относно приложимата процедура по реда на глава шеста на Закона за   опазване на околната среда (ЗООС)

     Заявеното ИП включва доставка и монтаж на оборудване за преработка на сушени сливи, включваща - автоматизирана линия за дозиране, опакова и роботизирано палетизиране на сушени сини сливи, линия за автоматично сортиране на обезкостилена сушена слива, автоматична машина за премахване на костилки от сушени сливи, машина за почистване на семенниците от свеж пипер, автоматизирана инсталация за контролиране на влажността на обработени сушени сливи, батерии за съхраняване на ел.енергия 245,76 квт, автоматизирана поточна линия за оползотворяване на отпадъчни от производството костилки за производство на енергия за захранване на процеса на преработка, електрически стакер, електрокар четириопорен 2бр, слънчева система за гореща вода, бокспалети решетъчни с крачена – 1000бр и боксове за свежа суровина дървени – 1000бр, находяща се в съществуващо предприятие за преработка на плодове и зеленчуци чрез сушене, находящо се в УПИ 262002 и УПИ 262003 в с. Старо Железаре, обл. Пловдив
      Инсталацията на атоматизирана поточна линия за оползотворяване на отпадъчни от производството костилки за производство на енергия за захранване на процеса на преработка, попада в обхвата на т. 11, буква „б“ от Приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

ІІ. Относно приложимата процедура по реда на чл. 31 от Закона за биологичното разнообразие (ЗБР)

       Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близата защитена зона от Европейската екологична мрежа „НАТУРА 2000“ - BG0002054 „Средна гора“. 

Копие на писмото е изпратено до Община Хисаря, Кметство с. Старо Железаре

